Sveda Orientazia Muzeo

La Östasiatiska museet (Orientazia Muzeo; Muzeo de Fora Orientaj Antikvaĵoj) situas sur la insulo Skeppsholmen en Stokholmo kaj havas kelkajn el la plej ampleksaj kolektoj en Eŭropo de kulturaj objektoj el Ĉinio, Japanio, Hindio kaj aliaj partoj de Azio.

La kolektoj nuntempe konsistas el preskaŭ 100 000 objektoj. La fokuso estas sur arkeologio kaj arto el Ĉinio kaj kovras pli ol 5,000 jarojn da ĉina historio ĝis kaj inkluzive de la Dinastio Ming. Nuntempa arto el Orienta Azio ankaŭ estas reprezentita. Iompostiome, la muzeo ankaŭ vastigis siajn kolektojn el Koreio, Japanio, Barato kaj Sudorienta Azio. Ĝi ankaŭ konservas grandan orient-azian bibliotekon, kiu ankaŭ inkluzivas posedaĵojn de la Reĝa Biblioteko kaj la Universitata Biblioteko.

La historio de la muzeo komenciĝas en 1926, kiam la "Muzeo de Fororientaj Antikvaĵoj" (svede: Östasiatiska Samlingarna ) estis establita kiel ŝtata muzeo en Stokholmo. Tiutempe, la kerno de la muzeo estis formita de arkeologiaj kolektoj el Ĉinio, alportitaj al Svedio fare de Johan Gunnar Andersson.

En 1959, oni decidis kunfandi la kolektojn de la Nacia Muzeo pri artoj kaj metioj el la Orient-Azio kun tiuj de la Östasiatiska Samlingarna (Orient-Azia Kolekto). La rezulto estas la nuna muzeo, kiu malfermiĝis en sia nuna formo en 1963. La ĉefa konstruaĵo de la muzeo estas la malnova armilejo de la Sveda Mararmeo, datiĝanta de 1700, kaj situas proksime al la Muzeo de Moderna Arto kaj la Arkitektura Muzeo.

Aldone al la ekspozicioj, la muzeo ankaŭ faras esploradon, eldonas publikaĵojn kaj prizorgas edukajn instalaĵojn.

 Galerio 

 Eksteraj ligiloj 

 anglalingva retejo enlistiganta ekspoziciojn
 eldonoj de la Muzeo ĉe la Interreta Arkivo, inkluzivanta
 volumoj 1–75 el la Bulteno de la Muzeo de Foraj Orientaj Antikvecoj

Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Muzeoj en Svedio
Kategorio:Stokholmo
Kategorio:Azia arto